Document ID: 32007D0343

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 15ης Μαΐου 2007 για την έγκριση της διάθεσης στην αγορά ελαίου με προσθήκη φυτοστερολών/φυτοστανολών ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2007) 2073] (Το κείμενο στην αγγλική γλώσσα είναι το μόνο αυθεντικό) (2007/343/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7, Εκτιμώντας τα ακόλουθα: (1) Στις 4 Μαΐου 2005 η εταιρεία Enzymotec υπέβαλε αίτηση στις αρμόδιες αρχές των Κάτω Χωρών για τη διάθεση στην αγορά ελαίου με προσθήκη φυτοστερολών/φυτοστανολών ως νέου τροφίμου ή νέου συστατικού τροφίμων. (2) Στις 23 Μαΐου 2006 ο αρμόδιος οργανισμός αξιολόγησης τροφίμων των Κάτω Χωρών εξέδωσε την αρχική του έκθεση αξιολόγησης. Με την εν λόγω έκθεση κατέληξε στο συμπέρασμα ότι το έλαιο με προσθήκη φυτοστερολών είναι ασφαλές για κατανάλωση από τον άνθρωπο. (3) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 29 Μαΐου 2006. (4) Εντός της προθεσμίας εξήντα ημερών που προβλέπεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις για την εμπορία του προϊόντος δυνάμει της εν λόγω διάταξης. (5) Οι ενστάσεις που διατυπώθηκαν αφορούσαν θέματα διαχείρισης κινδύνου και όχι τόσο θέματα αξιολόγησης κινδύνου· συνεπώς, δεν απαιτείται η γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ). (6) Η έγκριση του ελαίου με προσθήκη φυτοστερολών/φυτοστανολών πρέπει να καλύπτει μόνο τη χρήση σε τρόφιμα για τα οποία εγκρίνεται η προσθήκη φυτοστερολών/φυτοστανολών. Οι διατάξεις σχετικά με την παρουσίαση και την επισήμανση τροφίμων με προσθήκη φυτοστερολών/φυτοστανολών πρέπει να εφαρμόζονται. (7) Ο κανονισμός (ΕΚ) αριθ. 608/2004 της Επιτροπής, της 31ης Μαρτίου 2004, για την επισήμανση τροφίμων και συστατικών τροφίμων με προσθήκη φυτοστερολών, φυτοστερολεστέρων, φυτοστανολών ή/και φυτοστανολεστέρων (2) εξασφαλίζει ότι οι καταναλωτές λαμβάνουν τις αναγκαίες πληροφορίες προκειμένου να αποφύγουν την υπερβολική κατανάλωση πρόσθετων φυτοστερολών/φυτοστανολών. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το έλαιο με προσθήκη φυτοστερολών/φυτοστανολών όπως προσδιορίζεται στο παράρτημα Ι, επιτρέπεται να διατεθεί στην αγορά της Κοινότητας ως νέο συστατικό τροφίμων για χρήση σε τρόφιμα όπως προσδιορίζονται στο παράρτημα ΙΙ. Άρθρο 2 Τα προϊόντα που περιέχουν το νέο συστατικό τροφίμων πρέπει να παρασκευάζονται με τρόπο ώστε να μπορούν εύκολα να διαιρεθούν σε μερίδες που περιέχουν είτε 3 γραμμάρια κατ’ ανώτατο όριο (στην περίπτωση της μιας μερίδας ανά ημέρα) είτε 1 γραμμάριο κατ’ ανώτατο όριο (στην περίπτωση των τριών μερίδων ανά ημέρα) πρόσθετων φυτοστερολών/φυτοστανολών. Η ποσότητα φυτοστερολών/φυτοστανολών που έχει προστεθεί σε περιέκτη μη αλκοολούχων ποτών δεν υπερβαίνει τα 3 γραμμάρια. Οι πικάντικες σάλτσες και οι σάλτσες σαλάτας συμπεριλαμβανομένης της μαγιονέζας συσκευάζονται ως ατομικές μερίδες. Άρθρο 3 Η παρούσα απόφαση απευθύνεται στην εταιρεία Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106. Βρυξέλλες, 15 Μαΐου 2007.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 13
2735
239
1268

EuroVoc IDs (Expanded): 13
2735
239
1268

Dataset Source: meu

Split: train